রিচার্ড উইলিয়াম টিম
রিচার্ড উইলিয়াম টিম (জন্ম: ২ মার্চ, ১৯২৩ মিশিগান সিটি, ইন্ডিয়ানা, যুক্তরাষ্ট্র) একজন শিক্ষাবিদ, প্রাণীবিদ এবং পবিত্র ক্রুশ সংঘের সদস্য। তিনি বাংলাদেশের রাজধানী ঢাকায় অবস্থিত নটর ডেম কলেজের প্রতিষ্ঠাতাদের মধ্যে অন্যতম এবং এই কলেজের ষষ্ঠ অধ্যক্ষ হিসেবে (১৯৭০-১৯৭১) দায়িত্ব পালন করেছেন।
যুক্তরাষ্ট্রে জন্মগ্রহণ করলেও মাতা ও পিতা উভয় দিক থেকেই তাঁর পূর্বপুরুষেরা ছিলেন জার্মান। চার ভাই বোনের মধ্যে ভাই বব ছিলেন সবার বড় যিনি দ্বিতীয় বিশ্বযুদ্ধ চলাকালীন একটি সাবমেরিনে মৃত্যুবরণ করেন, এরপর টিম, ছোট দুই বোন মেরী জো স্কিয়েল এবং জেনেভিভ গান্টার।
রিচার্ড উইলিয়াম টিম ১৯৪৫ সালে ইউনিভার্সিটি অব নটর ডেম থেকে দর্শন শাস্ত্রে বি.এ. পাশ করেন। ১৯৫১ সালে ক্যাথলিক ইউনিভার্সিটি অফ আমেরিকা থেকে জীববিজ্ঞান বিষয়ে এম.এস পাশ করেন এবং একই বিশ্ববিদ্যালয় থেকে ১৯৫২ সালে পরজীবীবিদ্যায় পিএইচডি লাভ করেন।একজন জীববিদ হিসেবে রিচার্ড উইলিয়াম টিম ‘’নেমাটোডের’’ উপর ব্যাপক গবেষণা করেছেন ২৫০ এর অধিক নতুন প্রজাতি আবিষ্কার করেছেন।
তাঁর বৈজ্ঞানিক পর্যবেক্ষণের ব্যাপ্তি ছিল এন্টার্কটিকার পেঙ্গুইন থেকে দক্ষিণ এশিয়ার ম্যানগ্রোভ পর্যন্ত। অধিকাংশ পর্যবেক্ষণ সুন্দরবন ও দক্ষিণ এশিয়ার অন্যান্য অঞ্চলে সীমাবদ্ধ থাকলেও তিনি আফ্রিকা, ইউরোপ, এন্টার্কটিকা, উত্তর ও দক্ষিণ আমেরিকায় ও বৈজ্ঞানিক পর্যবেক্ষণ চালিয়েছিলেন।
তাঁর অসংখ্য আবিষ্কারের কিছু নিম্নরূপঃ
১৯৫২ সাল থেকে আর রিচার্ড উইলিয়াম টিম বাংলাদেশের শিক্ষাঙ্গনে অবদান রেখে চলেছেন। বিশেষ করে দেশের রাজধানী ঢাকায় অবস্থিত নটর ডেম কলেজে কার্যক্রমের জন্য তিনি বিখ্যাত। ১৯৪৯ সালে প্রতিষ্ঠিত হয়ে প্রতিষ্ঠানটি এখনও এর সুনাম ধরে রেখেছে। ১৯৭০-৭১ সাল পর্যন্ত তিনি এখানে অধ্যক্ষ ও শিক্ষা পরিচালকের দায়িত্ব পালন করেন। বর্তমানে তিনি কলেজের শিক্ষা কার্যক্রমে সরাসরি অংশ না নিলেও কলেজের সাথে যুক্ত আছেন। তিনিই কলেজটিতে বিজ্ঞান বিভাগ চালু করেন এবং ক্লাব কার্যক্রম শুরু করেন। নটর ডেম ডিবেট ক্লাব ও নটর সাইন্স ক্লাবেরও প্রতিষ্ঠাতা তিনি যেগুলো যথাক্রমে বাংলাদেশের প্রথম বিতর্ক ও বিজ্ঞান ক্লাব।
দ্য টেক্সটবুক অফ কলেজ বায়োলজি হচ্ছে টিম রচিত একটি বই যা পূর্ব পাকিস্তান – বাংলাদেশে অনেক বছর পাঠ্যবইয়ের ভূমিকা পালন করেছে। বইটি ঢাকা গভার্নমেন্ট কলেজের এ. ভুঁইয়ার একটি বইয়ের বর্ধিত রূপ হলেও তাতে মূল বইয়ের সামান্যই বর্তমান ছিল। "এ ল্যাবরেটরি ম্যানুয়াল ফর কলেজ বায়োলজি" বইটির পূর্বসূরি হলেও উচ্চমূল্যের কারণে জনপ্রিয়তা পায় নি।
রিচার্ড উইলিয়াম টিমকে বাংলাদেশের এনজিও ( উন্নয়নের স্বার্থে পরিচালিত বেসরকারি প্রতিষ্ঠান) এর জনক বলা হয়। তাঁর কার্যক্রম অ্যাসোসিয়েশন ফর ডেভেলপমেন্ট এজেন্সিস ইন বাংলাদেশ (এডিএবি), দ্য কোঅর্ডিনেটর কাউন্সিল ফর হিউম্যান রাইটস ইন বাংলাদেশ (সিসিএইচআরবি) এবং সাউথ এশিয়া ফোরাম ফর হিউম্যান রাইটস (এসএএফএইচআর) কে প্রাথমিক গতি দেয়। বর্তমানে তিনি কারিতাস বাংলাদেশের একজন পরামর্শক এবং বেশকিছু কারিতাস প্রকল্প বোর্ডের সদস্য পাশাপাশি অন্যান্য এনজিও এর প্রকল্প বোর্ডেরও সদস্য।
রিচার্ড উইলিয়াম টিম তাঁর লেখনীর মাধ্যমে বাংলাদেশের মুক্তিযুদ্ধ সম্পর্কে মতামত দেন এবং সংঘটিত গণহত্যার বিরোধিতা করেন। তিনি নাগরিকদের দুর্দশা এবং মানবাধিকারের লঙ্ঘনের বিষয় জোরালোভাবে প্রচার করেন। ড. রোডের কাছে তাঁর প্রেরিত চিঠি বিশ্বে বিশেষ করে যুক্তরাষ্ট্রে বাংলাদেশের ধ্বংসলীলার বিরুদ্ধে জনমত গড়ে ওঠে।
এছাড়া যুদ্ধকালীন সময়ে তিনি দরিদ্রদের জন্য ত্রাণ কার্যক্রম পরিচালনা করেন।
বাংলাদেশের মুক্তিযুদ্ধের পর টিম জাতিসংঘ, ইউএসএইড, সিওআরআর (দ্য খ্রিস্টিয়ান অর্গানাইজেশন ফর রিলিফ অ্যান্ড রিহ্যাবিলিটেশন পরবর্তীতে কারিতাস) এবং ক্যাথোলিক রিলিফ সার্ভিসেস-এর সাথে একযোগে সক্রিয়ভাবে নবজাত রাষ্ট্র পুনর্গঠনে অংশ নেন। এই কার্যক্রম মূলত গৃহহীন ও যুদ্ধে সর্বহারাদের সহায়তা করত।
১৯৭০ সালের ১২ নভেম্বর তৎকালীন পূর্ব পাকিস্তানের উপকূলীয় অঞ্চলে একটি শক্তিশালী সাইক্লোন আঘাত হানে এবং কমপক্ষে ৫০ হাজার মানুষ নিহত হন। নটর ডেম কলেজের শিক্ষার্থী, সিওআরআর (পরবর্তী নাম কারিতাস) এবং হেল্প (HELP -Heartland Emergency Life-Saving Project)-এর সাথে টিম দুর্যোগে ক্ষতিগ্রস্ত অঞ্চলে ত্রাণকার্য পরিচালনা করেন। এই উদ্যোগ বেসরকারি ব্যক্তিবর্গ কর্তৃক গৃহীত উদ্যোগের মধ্যে অন্যতম বৃহত্তম ছিল।
১৯৯৮ এর মহাবন্যা সহ অন্যান্য দুর্যোগে টিম এর অংশগ্রহণ ও প্রভাবে অনুপ্রাণিত হয়ে নটর ডেম কলেজ ও কারিতাস ঢাকা শহরের অভ্যন্তরে ও বাইরে উভয় অঞ্চলেই ত্রাণকার্য পরিচালনা করে।
রিচার্ড উইলিয়াম টিম অসংখ্য গবেষণা পত্র ও গ্রন্থ প্রকাশ করেছেন। by R W Timm; Proceedings of the Helminthological Society of Washington 27 pages 77–80 (1960)
by R W Timm; Nematologica 5 pages 171–174 (1960)
by R W Timm; Journal of Helminthology 34 pages 217–220 (1960)
by R W Timm; Journal of the Bombay Natural History Society 58 pages 300–303 (1961)
by R W Timm; Proceedings of the Helminthological Society of Washington 28 pages 115–117 (1961)
by R W Timm; Canadian Journal of Zoology 40 pages 165–178 (1962)
by R W Timm; Proceedings of the Helminthological Society of Washington 30 pages 34–49 (1963)
by R W Timm; Proceedings of the Helminthological Society of Washington 31 pages 144–153 (1964)
by R W Timm; Transactions of the American Microscopical Society 83 pages 23–28 (1964)
by R W Timm; Nematologica 11 pages 370–372 (1965)
by R W Timm; A R Maggenti; Proceedings of the Helminthological Society of Washington 33 pages 177–184 (1966)
by R W Timm; Proceedings of the Helminthological Society of Washington 33 pages 67–71 (1966)
by R W Timm; Transactions of the American Microscopical Society 87 pages 157–164 (1968)
by R W Timm; Proceedings of the Helminthological Society of Washington 36 pages 36–39 (1969)
1970
by R W Timm; Proceedings Helminth Soc Washington 38 pages 42–52 (1971)
by R W Timm; Proceedings Helminth Soc Washington 38 pages 257–261 (1971)
১৯৮৭ সালে টিম ইন্টারন্যাশনাল আন্ডারস্ট্যান্ডিং-এ রামোন ম্যাগসেসে পুরস্কার লাভ করেন। একই বছর তিনি সামাজিক ক্ষেত্রে মানবাধিকার রক্ষায় অবদানের জন্য আবু সায়েদ চৌধুরী পুরস্কার লাভ করেন।
তাঁর কর্মকাণ্ডের স্বীকৃতিস্বরূপ তিনটি ভিন্ন রাষ্ট্রের সরকার তাঁকে নাগরিকত্ব দিয়ে সম্মানিত করেছে।